ᱜᱩᱣᱟᱦᱟᱴᱤ ᱨᱮᱞᱣᱮ ᱥᱴᱮᱥᱚᱱ

ᱜᱩᱣᱟᱦᱟᱴᱤ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: GHY) ᱫᱚ ᱟᱥᱟᱢ ᱨᱮᱱᱟᱜ ᱜᱩᱣᱟᱦᱟᱴᱤ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱜᱚᱴᱟ ᱥᱮᱦᱮᱫ ᱥᱚᱞᱟᱨ ᱛᱮ ᱪᱟᱞᱟᱜᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ A1 ᱛᱷᱚᱠ ᱨᱮᱱᱟᱜ ᱥᱴᱮᱥᱚᱱ ᱠᱟᱱᱟ ᱾ ᱜᱩᱣᱟᱦᱟᱴᱤ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱴᱷᱤᱠ ᱛᱟᱭᱚᱢ ᱨᱮ ᱟᱥᱟᱢ ᱯᱚᱱᱚᱛ ᱦᱮᱡ ᱥᱮᱱ ᱱᱤᱜᱟᱢ ᱵᱟᱥ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ ᱾

ᱢᱤᱫ ᱟᱭᱤ.ᱮᱥ.ᱳ-ᱥᱟᱨᱴᱤᱯᱷᱤᱰ ᱨᱮᱞᱣᱮ ᱥᱴᱮᱥᱚᱱ, ᱜᱩᱣᱟᱦᱟᱴᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮ A1-ᱛᱷᱚᱠ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱯᱷᱩᱨᱪᱟᱹ ᱨᱮᱫᱚ ᱒᱑ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾

ᱜᱩᱣᱟᱦᱟᱴᱤ ᱡᱚᱸᱠᱥᱚᱱ ᱨᱮ ᱦᱮᱡ ᱥᱮᱱ ᱠᱚ ᱠᱚᱢ ᱞᱟᱹᱜᱤᱫ ᱛᱮᱫᱚ, ᱠᱟᱢᱟᱠᱷᱭᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱟᱞᱤᱜᱟᱶ ᱨᱮ ᱥᱚᱦᱚᱨ ᱨᱮᱱᱟᱜ ᱢᱤᱫ ᱟᱨ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱡᱚᱛᱚ ᱱᱟᱣᱟ ᱜᱮ ᱮᱦᱚᱵ ᱟᱠᱟᱱᱟ ᱴᱨᱮᱱ ᱠᱟᱢᱟᱠᱷᱭᱟ ᱡᱚᱸᱠᱥᱚᱱ ᱠᱷᱚᱱ ᱥᱮᱱᱚᱜᱼᱟ ᱾ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱥᱤᱞᱚᱝ, ᱢᱮᱜᱷᱟᱞᱚᱭ ᱥᱮᱦᱮᱫ ᱴᱨᱮᱱ ᱮᱦᱚᱵ ᱠᱟᱛᱮ ᱵᱮᱞᱴᱚᱞᱟ (ᱜᱩᱣᱟᱦᱟᱴᱤ ᱨᱮᱱᱟᱜ ᱮᱛᱚᱢ ᱥᱮᱦᱮᱫ) ᱨᱮ ᱢᱤᱫᱴᱟᱹᱝ ᱱᱟᱣᱟ ᱨᱮᱞᱣᱮ ᱥᱴᱮᱥᱚᱱ ᱵᱮᱱᱟᱣ ᱞᱟᱹᱜᱤᱫ ᱛᱮ ᱯᱞᱟᱱ ᱛᱟᱦᱮᱸᱫ ᱠᱟᱱᱟ ᱾

ᱜᱩᱣᱟᱦᱟᱴᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱜᱚᱴᱟ ᱥᱮᱦᱮᱫ ᱠᱷᱚᱱ ᱥᱚᱞᱟᱨ ᱛᱮ ᱪᱟᱞᱟᱜᱟᱜ ᱯᱩᱭᱞᱩ ᱨᱮᱞᱣᱮ ᱥᱴᱮᱥᱚᱱ ᱥᱴᱮᱥᱚᱱ ᱵᱮᱱᱟᱣ ᱮᱱᱟ ᱾ ᱥᱚᱞᱟᱨ ᱯᱮᱱᱟᱞ ᱛᱷᱟᱯᱚᱱ ᱯᱨᱚᱡᱮᱠᱴ ᱫᱚ ᱮᱯᱨᱤᱞ ᱒᱐᱑᱗ ᱨᱮ ᱪᱟᱹᱞᱩ ᱞᱮᱱᱟ ᱛᱟᱦᱮᱸᱫ ᱾ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱐᱐ ᱯᱷᱤᱴ ᱩᱥᱩᱞ ᱛᱤᱨᱟᱝᱜᱟ ᱧᱟᱢ ᱟᱠᱟᱱᱟ ᱾ ᱱᱚᱣᱟ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱡᱟᱦᱟᱸ ᱨᱮᱞᱣᱮ ᱥᱴᱮᱥᱚᱱ ᱨᱮ ᱟᱹᱰᱤ ᱩᱥᱩᱞ ᱛᱤᱨᱟᱝᱜᱟ ᱢᱮᱱᱟᱜᱼᱟ ᱾

ᱥᱴᱮᱥᱚᱱ ᱥᱩᱵᱤᱫᱷᱟ
ᱱᱚᱣᱟ ᱥᱴᱮᱥᱚᱱ ᱫᱚ ᱠᱚᱧᱮ ᱥᱟᱢᱟᱝ ᱥᱤᱢᱟᱹ ᱮᱞᱟᱠᱟ ᱨᱮᱞᱣᱮ ᱞᱟᱹᱜᱤᱫ ᱛᱮ ᱠᱷᱚᱸᱰ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ "ᱯᱷᱩᱨᱪᱟᱹ ᱟᱨ ᱦᱟᱹᱨᱭᱟᱹᱲ ᱦᱚᱭ ᱦᱤᱥᱤᱫ ᱨᱮ ᱯᱟᱥᱮᱱᱡᱚᱨ ᱥᱩᱵᱤᱫᱷᱟ ᱧᱟᱢ" ᱞᱟᱹᱜᱤᱫ ᱛᱮ ᱡᱟᱹᱛᱤᱭᱟᱹᱨᱤ ᱦᱟᱹᱨᱭᱟᱹᱲ ᱴᱨᱤᱵᱩᱱᱟᱞ ᱠᱷᱚᱱ ᱟᱭᱤ.ᱮᱥ.ᱳ ᱥᱟᱴᱤᱯᱷᱤᱠᱮᱥᱚᱱ ᱧᱟᱢᱚᱜᱟ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱯᱩᱭᱞᱩ ᱨᱮᱞᱣᱮ ᱥᱴᱮᱥᱚᱱ ᱵᱮᱱᱟᱣ ᱮᱱᱟ ᱾

ᱥᱴᱮᱥᱚᱱ ᱨᱮ ᱮᱭᱟᱭ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱮᱱ.ᱮᱯᱷ.ᱟᱨ ᱨᱮᱱᱟᱜ ᱡᱤᱞᱤᱧ ᱥᱟᱺᱜᱤᱧ ᱨᱮᱱᱟᱜ ᱴᱨᱮᱱ ᱨᱮ ᱠᱟᱹᱢᱤᱭᱟ ᱾ ᱨᱮᱞᱣᱟᱭᱟᱨ ᱥᱟᱶ ᱜᱩᱜᱚᱞ ᱫᱚ ᱒᱐᱒᱐ ᱫᱷᱟᱹᱵᱤᱡ ᱯᱷᱨᱤ ᱦᱟᱭ ᱤᱥᱯᱤᱰ ᱣᱟᱭᱯᱷᱟᱭ ᱧᱟᱢ ᱠᱮᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱜᱩᱣᱟᱦᱟᱴᱤ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱥᱟᱢ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱞᱩᱢᱰᱤᱝ ᱨᱮᱞᱣᱮ ᱦᱟᱹᱴᱤᱧ